Også mindre bøter justeres opp. Blir du tatt med en fart på 5 kilometer i timen over fartsgrensen, må du ut med 750 kroner – i stedet for 600 kroner som i dag. Legger du på 5 kilometer i timen til, må du ut med 2050 kroner.

Brudd på vikeplikten straffes fra nyttår av med 6650 kroner og sykling uten lykt kan koste deg 1150 kroner.

Se alle de nye satsene nederst i saken.

Blant de beste i verden

Jan Johansen i Trygg Trafikk.

Trygg Trafikks direktør Jan Johansen sier Norge allerede er blant de beste i verden på trafikksikkerhet. Likevel ønsker han de nye satsene velkommen.

– Vi kan ikke si oss fornøyd, vi må øke tempoet og få antallet alvorlige ulykker ned ytterligere, sier han til NRK.

Han sier folk flest respekterer fartsgrensene, men at det er viktig at de som bryter loven, straffes slik at det kjennes.

– En utfordring vi må jobbe med, er at for mye av transporten på veien går litt over fartsgrensen. Skal vi nå de nasjonale målene våre, så henger det sammen med farten på norske veier, sier han.

Færre får bot

I 2014 ble det utskrevet til sammen 207.694 forenklede forelegg for trafikklovbrudd, ifølge Statistisk sentralbyrå.

Det er en nedgang fra årene før. I 2007 var tallet oppe i 255.665, etter å ha steget kraftig flere år på rad.

Også antallet som blir dømt til fengselsstraff for trafikklovbrudd, har gått ned, ifølge statistikken. I 2014 ble det avsagt 4229 fengselsdommer for trafikklovbrudd.

Nye bøtesatser for trafikklovbrudd i 2017 Lovbrudd Dagens bot Etter nyttår 5 km/t for fort 600 750 10 km/t for fort 1600 2050 15 km/t for fort når fartsgrensen er under 60 km/t 2900 3700 20 km/t for fort når fartsgrensen er under 60 km/t 4200 5350 25 km/t for fort når fartsgrensen er under 60 km/t 6500 8300 15 km/t for fort når fartsgrensen er over 70 km/t 2600 3300 20 km/t for fort når fartsgrensen er over 70 km/t 3600 4600 25 km/t for fort når fartsgrensen er over 70 km/t 4900 6250 30 km/t for fort når fartsgrensen er over 70 km/t 6500 8300 35 km/t for fort når fartsgrensen er over 70 km/t 7800 9950 36-40 km/t for fort når fartsgrensen er over 90 km/t 9000 10.400 Kjøring på rødt lys eller for kort avstand til bilen foran 5200 6650 Kjøring mot enveiskjørt, i gågate, i feil kjøreretning, osv. 4200 5350 Kjøring på fortau, bak sperrelinje eller i feil felt før sving 3200 4100 Ulovlig forbikjøring (til høyre, foran gangfelt, osv.) 5200 6650 Brudd på vikeplikten 5200 6650,- Feil bruk av lys, kjøring uten tilstrekkelig utsyn, osv. 2000 2250 Kjøring med «trimmet» moped 4200 5350 Sykle uten lykt, på rødt lys, eller på motorvei, osv. 900 1150 Kjøring med usikrede passasjerer under 15 år 2000 2250 Segway-kjøring på vei med fartsgrense over 60 km/t * 2000 2150 Kilde: Lovdata

* For øvrige brudd får Segway-brukere halv bot av satsene over.

Kilde: Lovdata.